open-index/open-wikipedia-markdown huggingface dataset:
சோடியம் ஐதரோசல்பைடு

**சோடியம் ஐதரோசல்பைடு** *(Sodium hydrosulfide)* என்பது NaHS   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் ஐதராக்சைடுடன் ஐதரசன் சல்பைடு (H 2 S) சேர்க்கப்படும்போது நிகழும் அரை நடுநிலைப்படுத்தலின் விளைவாக இச்சேர்மம் தோன்றுகிறது. கரிம மற்றும் கனிம கந்தக சேர்மங்களின் தயாரிப்புக்கு சோடியம் ஐதரோசல்பைடு ஒரு பயனுள்ள வினையாக்கியாகும்.. சில நேரங்களில் ஒரு திண்ம வினையாக்கியாகவும் பெரும்பாலும் நீரிய கரைசலாகவும் இவ்வினையாக்கி பயன்படுகிறது. திண்மநிலை சோடியம் ஐதரோசல்பைடு நிறமற்றது, மேலும் வளிமண்டல ஈரப்பதத்தால் ஏற்படும் நீராற்பகுப்பு காரணமாக பொதுவாக H 2 S போல நெடியை தருகிறது. கரிம கரைப்பான்களில் கரையாத சோடியம் சல்பைடுக்கு (Na 2 S) எதிராக இது கரிமக் கரைப்பான்களில் கரைகிறது. 1: 1 மின்பகுளியாக இருக்கும்போது மிக அதிகமாக கரைகிறது. கரிம வேதியியல் அமீனுடன் சோடியம் ஐதரோசல்பைடுக்கு பதிலாக ஐதரசன் சல்பைடை சேர்த்து சூடாக்கினால் அமோனியம் உப்பை உருவாக்கலாம். HS− எதிர்மின் அயனியின் கரைசல்கள் ஆக்சிசன் உணரிகளாகும். இவை பல்சல்பைடுகளாக மாற்றுவதில் ஈடுபடுகின்றன. மஞ்சள் நிறம் தோன்றுவதிலிருந்து இதை அடையாளம் காணலாம். 

## கட்டமைப்பும் பண்புகளும்

படிகநிலை சோடியம் ஐதரோசல்பைடு இரண்டு கட்ட மாற்றங்களுக்கு உட்படுகிறது. 360 கெல்வின் வெப்பநிலைக்கு மேல் சோடியம் குளோரைடின் கட்டமைப்பை ஏற்றுக்கொள்கிறது, HS - அயனி அதன் விரைவான சுழற்சியின் காரணமாக ஒரு கோள எதிர்மின் அயனியாக செயல்படுகிறது, கட்டமைப்பில் எட்டு சமமான நிலைகளை சமமாக ஆக்கிரமிக்கவும் இது வழிவகுக்கிறது. 360 கெல்வின் வெப்பநிலைக்கு கீழே  செஞ்சாய்சதுர கட்டமைப்பு உருவாகிறது. HS− எதிர்மின் அயனி தட்டு வடிவமாக மாறுகிறது. 114 கெல்வின் வெப்பநிலைக்கு கீழ் படிகம் ஒற்றை சாய்வு கட்டமைப்பிற்கு மாறுகிறது. சோதியத்தின் ஒத்த வரிசை சேர்மங்களான பொட்டாசியம், ருபீடியம் சேர்மங்களும் இம்முறையில் செயல்படுகின்றன

சோடியம் ஐதரோசல்பைடு 350 பாகை செல்சியசு என்ற குறைந்த வெப்பநிலையில் உருகுகிறது. மேற்கூறிய நீரிலி வடிவங்களுடன் கூடுதலாக இச்சேர்மத்தின் இரண்டு வெவ்வேறு வகையான நீரேற்றுகளாகப் பெறலாம். NaHS .2H 2 O மற்றும் NaHS.3H 2 O. என்பவை இந்த இரண்டு வகைகளாகும். சோட்டியம் ஐதரோசல்பைடின் மூன்று வகைகளும்  நிறமற்றவைகளாகும். , அதேபோல் செயல்படுகின்றன ஆனால் ஒரே மாதிரியாக இல்லை.

## தயாரிப்பு
வழக்கமான ஆய்வகத் தயாரிப்பு முறை ஐதரசன் சல்பைடுடன் சோடியம் மெத்தாக்சைடு (NaOMe) சேர்த்து சூடாக்குவது ஆகும்:

:NaOMe  +  H2S  →  NaHS  +  MeOH.

தொழில்துறை ரீதியாக, சோடியம் ஐதராக்சைடு ஒரு காரமாகப் பயன்படுத்தப்படுகிறது. சோடியம் ஐதரோசல்பைடின் தரத்தை HS எதிர்மின் அயனியின் அயோடினாக ஒடுக்கும் பன்பை பயன்படுத்தி அயோடோமெட்ரிக் தரம்பார்த்தல் மூலம் மதிப்பிடலாம், நீர் மற்றும் ஆக்சிசன் இல்லாத சூழலில் ஐதரசன் சல்பைடு வாயுவுடன் சுத்தமான திண்ம சோடியம் உலோகத்தை சேர்த்து வினை புரியச் செய்தால் நீரற்ற சோடியம் ஐதரோசல்பைடு உருவாகிறது

## பயன்பாடுகள்

ஆண்டுதோறும் ஆயிரக்கணக்கான டன் சோடியம் ஐதரோசல்பைடு உற்பத்தி செய்யப்படுகிறது. அதன் முக்கிய பயன்பாடுகள் துணி மற்றும் காகித உற்பத்தியில் கிராப்ட்டு செயல்முறையில் பயன்படுத்தப்படும் கந்தகத்திற்கான சரிகட்டும் இரசாயனமாகவும், செப்பு சுரங்கத்தில் ஒரு மிதக்கும் முகவராகவும், ஆக்சைடு கனிம இனங்களை செயல்படுத்தவும், தோல் தொழிலில் தலைமுடியை நீக்குவதற்கும் பயன்படுத்தப்படுகிறது. .

## மேற்கோள்கள்

பகுப்பு:சோடியம் சேர்மங்கள்
பகுப்பு:சல்பைடுகள்
பகுப்பு:ஐதரோசல்பைடுகள்
சோடியம் பாசுபைடு

**சோடியம் பாசுபைடு** *(Sodium phosphide)* என்பது Na3P   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறமான இச்சேர்மம் பெரும்பாலும் P3− எதிர்மின் அயனியின் Na+ நேர்மின் அயனி உப்பு என்று விவரிக்கப்படுகிறது . அதிமான வினைத்திறம் கொண்ட பாசுபைடு எதிர்மின் அயனி தயாரிப்புக்கு இச்சேர்மமே ஆதரமாகும். சோடியம் பாசுப்பேட்டுடன் இதை இணைத்து குழப்பிக் கொள்ளக்கூடாது.

சோடியம் பாசுபைடுடன் கூடுதலாக ஐந்து இருபடி சேர்மங்கள் அறியப்படுகின்றன. அவை 

: NaP, Na3P7, Na3P11, NaP7, மற்றும் NaP15.
 
## கட்டமைப்பு

சோடியம் பாசுபைடு சேர்மம் ஒரு அறுகோண மையக்கருத்தில் படிகமாகிறது, இது பெரும்பாலும் சோடியம் ஆர்சனைடு அமைப்பு என்று அழைக்கப்படுகிறது . பொட்டாசியம் பாசுபைடு போலவே திண்மநிலை சோடியம் பாசுபைடு ஐந்து ஒருங்கிணைவு பாசுபரசு மையங்களை கொண்டிருக்கிறது . 

## தயாரிப்பு

சோடியம் பாசுபைடின் முதல் தயாரிப்பு 19 ஆம் நூற்றாண்டின் நடுப்பகுதியில் முதன்முதலில் தெரிவிக்கப்பட்டது. பிரெஞ்சு ஆராய்ச்சியாளர் அலெக்சாண்ட்ரே பாட்ரிமோன்ட்டு என்பவர் உருகிய சோடியத்தை பாசுபரசு பென்டாகுளோரைடுடன் சேர்த்து சூடுபடுத்துவதன் மூலம் சோடியம் பாசுபைட்டை தயாரித்தார் .

: 8 Na<sub>(l)</sub>  +  PCl5  →  5 NaCl  +  Na3P

சோடியம் பாசுபைடு தயாரிக்க பல்வேறு வழிகள் விவரிக்கப்பட்டுள்ளன. அதன் எரியக்கூடிய தன்மை மற்றும் நச்சுத்தன்மை காரணமாக, சோடியம் பாசுபைடும் இதனுடன் தொடர்புடைய உப்புகளும் பெரும்பாலும் தளத்திலேயே தயாரிக்கப்பட்டு பயன்படுத்தப்படுகின்றன. வெள்ளை பாசுபரசு சோடியம்-பொட்டாசியம் உலோகக் கலவையால் ஒடுக்கப்படுகிறது :.

: P4 + 12 Na  →  4 Na3P

பாசுபரசு ஓர் உயரழுத்த வெப்பக் கருவியில் சோடியத்துடன் 150 பாகை செல்சியசு வெப்பநிலையில் வினைபுரிந்து சோடியம் பாசுபைடை உருவாக்குகிறது .

மாறாக இவ்வினை சாதாரண அழுத்த நிலைகளில் நடத்தப்படலாம், ஆனால் வெப்பநிலை சாய்வை பயன்படுத்தி சோடியத்துடன் வினைபுரியச் செய்து ஆவியாகாத Na x P நிலைகளை (x 3P  +  3 E+  →   E3P (E = H, Me3Si)

டிரைமெதில்சிலில் வழிப்பெறுதி எளிதில் ஆவியாகும். இதனுடைய கொதிநிலை 0.001 மில்லிமீட்டர் பாதரச அழுத்தத்தில் 30-35 பாகை செல்சியசு வெப்பநிலையாகும். மேலும் இது கரையக்கூடியது. தளத்தில் உருவாக்கப்பட்ட சோடியம் பாசுபைடை சூடான என் -என்’ டைமெத்தில்பார்மமைடில் கரைக்கப்பட்ட இண்டியம்(III)குளோரைடுடன் சேர்த்து சூடுபடுத்தினால் ஒரு குறைக்கடத்தியான இண்டியம் பாசுபைடு உருவாகிறது.  இந்த செயல்முறையில் சோடியம் உலோகம் வெண் பாசுபரசுடன் சேர்க்கப்பட்டு பாசுபைடு வினையாக்கி உருவாக்கப்படுகிறது. இது உடனடியாக இண்டியம் உப்புடன் வினையில் ஈடுபடுகிறது . 

: Na3P + InCl3 → InP + 3NaCl

சோடியம் பாசுபைடு வர்த்தக முறையில் துத்தநாக பாசுபைடு மற்றும் அலுமினியம் பாசுபைடு ஆகியவற்றுடன் ஒரு வினையூக்கியாகச் சேர்க்கப்பட்டு பலபடி உற்பத்தியில் பயன்படுத்தப்படுகிறது.

## பாதுகாப்பு

சோடியம் பாசுபைடு நீராற்பகுப்பின் போது நச்சு மிக்க பாசுபீன் வாயுவை வெளியிடுவது மிகவும் ஆபத்தானது, இந்த செயல்முறை மிகவும் அதிகமானஒரு  வெப்ப உமிழ்வு வினையாகும். இதன் விளைவாக தீ விபத்து ஏற்படுகிறது. தீ மற்றும் நச்சு அபாயங்கள் காரணமாக பயணிகள் விமானத்தில் கொண்டு செல்வதை அமெரிக்க போக்குவரத்து துறை தடைசெய்துள்ளது .

## மேற்கோள்கள்

பகுப்பு:பாசுபைடுகள்
பகுப்பு:சோடியம் சேர்மங்கள்
நளினி பாலா தேவி

**நளினி பாலா தேவி** (23 மார்ச் 1898– 24 திசம்பர் 1977) பிரபல இந்திய எழுத்தாளரும், அசாமி இலக்கியத்தின் கவிஞரும் ஆவார். தேசிய மற்றும் மாயக் கவிதைகளுக்குப் பெயர் பெற்றவர். இலக்கியத்திற்கான பங்களிப்பிற்காக 1957 ஆம் ஆண்டில் இந்திய அரசால் இவருக்கு பத்மசிறீ விருது வழங்கப்பட்டது. மேலும் 1968 ஆம் ஆண்டில் “அலகானந்தா” என்ற தனது கவிதை தொகுப்பிற்காக சாகித்திய அகாதமி விருதை வென்றார்.

## ஆரம்பகால வாழ்க்கை, தொழில்

நளினி பாலா தேவி 1898, அசாமில் குவகாத்தியில் பிறந்தார். இவருடைய தந்தை *கர்மவீர்* நபின் சந்திர பர்தோலாய் (1875-1936), ஒரு பிரபல அசாமிய இந்திய சுதந்திர இயக்க ஆர்வலரும் மற்றும் எழுத்தாளரும் ஆவார். நளினி பாலா தேவி தனது முதல் கவிதையான பிட்டாவை 10 வயதில் எழுதினார். 12 வயதில் திருமணம் செய்து கொண்டார். இவரின் கணவர் ஜீஷ்வர் சாங்ககோட்டி 19 வயதாக இருந்தபோது இறந்துவிட்டார். தனது இரண்டு மகன்களையும் தனது வாழ்க்கையின் ஆரம்பத்தில் இழந்தார். வாழ்க்கையில் நடந்த இந்த துன்பகரமான சம்பவங்களிலிர்நுது மீண்டுவர கவிதைகள் எழுதத் தொடங்கினார். உணர்ச்சி, சோகம், தேசபக்தி மற்றும் பக்தி ஆகியவற்றை மைய கருப்பொருளாகக் கொண்டு இவர் எழுதியவை அசாமி இலக்கியங்களில் இன்றும் பாராட்டப்படுகின்றன.

1928 இல் வெளியிடப்பட்ட முதல் கவிதை புத்தகம் *சந்தியார் சுர்* (ஈவினிங் மெலடி) என்பதாகும். பின்னர் கொல்கத்தா பல்கலைக்கழகம் மற்றும் குவஹாத்தி பல்கலைக்கழகம் ஆகிய இரண்டும் இதனை முறையே 1946 மற்றும் 1951 ஆம் ஆண்டுகளில் ஒரு பாடப்புத்தகமாக ஏற்றுக்கொண்டது.

## படைப்புகள்
நளினியின் மற்ற படைப்புகளில் அலகானந்தா, சோபுனார் சுர் (கனவுகளின் மெலடி), போரோஷ் மோனி, யுகா தேவதா (கதாநாயகனின் வயது), ஷேஷ் பூஜா (கடைசி வழிபாடு), பரிஜேட்டர் அபிஷேக், பிரஹ்லாத், மேகதட், சுரவி, ரூப்ரேகா, சாந்திபாத் (கட்டுரைத் தொகுப்பு), மற்றும் ஷேஷோர் சுர் (கடைசி மெலடி) என்பனவாகும்.

*ஸ்மிருதிர் தீர்த்தா* (இவரின் தந்தையின் வாழ்க்கை வரலாறு), *பிஸ்வதீபா* (பிரபல பெண்களின் சுயசரிதைகளின் தொகுப்பு), *எரி ஓஹா தின்பூர்* (நாட்கள் கடந்து, சுயசரிதை), *சர்தார் வல்லவபாய் படேல்* போன்றவை இவரது வாழ்க்கை வரலாற்றுப் படைப்புகள் ஆகும்.

1950 ஆம் ஆண்டில், இவர் சடோ அசோம் பரிஜத் கானனை நிறுவினார். பின்னர் அது அசாமில் குழந்தைகள் அமைப்பான மொய்னா பாரிஜத் என்று பிரபலமானது. மீராபாய் என்ற ஒரு நாடகத்தையும் எழுதினார்.

## நூற்பட்டியல்

* *சந்தியார் சுர்* (ஈவினிங் மெலடி, 1928) 
* *சோப்புனர் சுர்* (மெலடி ஆஃப் ட்ரீம்ஸ், 1943) 
* *ஸ்மிருதி தீர்த்த* (சுயசரிதை, 1948) 
* *பரோஷ்மோனி* (டச்ஸ்டோன், 1954) 
* *ஜக்ரிதி (விழிப்பு, 1962)* 
* *அலகானந்தா* (1967) 

வலது|thumb|248x248px| குவகாத்தியின் பால்டன் கடைவீதியில் சிலை

## விருதுகள் மற்றும் அங்கீகாரம்

* 1968 ஆம் ஆண்டு- *அலகானந்தா* என்ற கவிதைத் தொகுப்பிற்காக சாகித்திய அகாதமி விருது வழங்கப்பட்டது.  
* 1957 ஆம் ஆண்டு இந்திய அரசால் பத்மசிறீ வழங்கப்பட்டது. 
* 1955 இல் அசாம் இலக்கிய மன்றத்தின் 23 வது ஜோர்ஹாட் அமர்வின் தலைவராக இருந்தார்.
* குவகாத்தியின் காட்டன் கல்லூரி 1986 ஆம் ஆண்டில் தனது பெண்கள் விடுதிக்கு 'பத்மசிறீ நளினி பாலா தேவி பெண்கள் விடுதி 'என்று பெயரிட்டது.

## இறப்பு
நளினி பாலா தேவி 1977 டிசம்பர் 24, அன்று இறந்தார். இவரது புகழ்பெற்ற கவிதை *நாட்கர்* (தி தியேட்டர்) இன் கடைசி நான்கு வரிகளால் அசாமி இலக்கியத்தில் நினைவுகூரப்படுகிறது.

## மேலும் படிக்க
* 
* 
* 

## மேற்கோள்கள்

பகுப்பு:1977 இறப்புகள்
பகுப்பு:1897 பிறப்புகள்
பகுப்பு:சாகித்திய அகாதமி விருதுகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
சோடியம் சயனேட்டு

**சோடியம் சயனேட்டு** *(Sodium cyanate)* என்பது  NaOCN  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சயனேட்டு உப்பான இது ஒரு கார்பனால் ஆன சேர்மமாகும்  இதுவொரு நெடி ஏதுமில்லாத வெண்மை நிற படிகத் திண்மமாகும். அறை வெப்பநிலையில் உடல் மைய்ய செஞ்சாய்சதுர படிகக் கட்டமைப்பை சோடியம் சயனேட்டு படிகம் ஏற்றுக் கொண்டுள்ளது . தண்ணீர், எத்தனால், டைமெத்தில் பார்மமைடு போன்ற கரைப்பான்களில் சோடியம் சயனேட்டு கரைகிறது. அமோனியாவில் சிறிதளவு கரைகிறது ஆனால் டை எத்தில் ஈதரில் சோடியம் சயனேட்டு கரையாது. 550 பாகை செல்சியசு வெப்பநிலையில் சோடியம் சயனேட்டு கொதிக்கிறது.  
## தயாரிப்பு
யூரியா மற்றும் சோடியம் கார்பனேட்டு  சேமங்களை சேர்த்து  வினை புரியச் செய்து சோடியம் சயனேட்டு தயாரிக்கப்படுகிறது. 
சோடியம் சயனைடு சேர்மத்தை ஆக்சிசனேற்றம் செய்து சோடியம் சயனேட்டு தயாரிப்பது ஒரு மாற்று வழிமுறையாகும். உருகிய சோடியம் சயனைடு வழியாக ஆக்சிசனை செலுத்தி இந்த ஆக்சிசனேற்ற வினையை மேற்கொள்ளலாம் 
: 2NaCN  +  O2  →  2 NaOCN
கொழுப்பு ஆல்ககால் உற்பத்தியில் பயன்படுத்தப்படும் ஒரு தயாரிப்பு செயல்முறையை சிறிதளவு மாற்றியமைத்து சோடியம் சயனேட்டு தயாரிப்பது சோடியம் சயனேட்டு தொகுப்புக்கான மிக சமீபத்திய தயாரிப்பு முறைகளில் ஒன்று  
ஆகும். இதற்காக அந்த வினையில் தண்ணீரின் வினையைத் தணிப்பதற்குப் பதிலாக அமோனியா வினை கலவையுடன் சேர்க்கப்படுகிறது.. இதனால் சோடியம் சயனேட்டு முதலில் உருவாகி ஒரு வீழ்படிவாக கரைசலில் இருந்து பிரிகிறது. . வினையில் உருவாகும் இவ்வீழ்படிவு 95-97 சதவீதம் தூய்மையானதாகும். எஞ்சிய சதவீதத்தில் பைகார்பனேட்டின் தடயங்கள் சிறிதளவு உள்ளன. இந்த திண்மப் பொருள் பின்னர் நீரால் கழுவப்பட்டு தேவையான அதிக தூய்மையைக் கொண்ட சோடியம் சயனேட்டு தயாரிக்கப்படுகிறது .
## வேதியியல் பயன்கள்
சோடியம் சயனேட்டு ஒரு சிறந்த மின்னணு மிகுபொருளாகும். இந்த மின்னணு மிகுபொருளின்  சிறப்புப் பண்புகள் சமச்சீரற்ற ஆக்சாசோலிடோன் உற்பத்தி போன்ற சில உற்பத்தி முறை வினைகளில் முப்பரிமாணச் சிறப்பு கட்டுமானத்திற்கு முக்கிய பங்களிப்பாளராக அமைகின்றன. 
சோடியம் சயனேட்டு களைக்கொல்லிகளாகப் பயன்படுத்தப்படுகிறது, நைட்ரசனின் உள்ளடக்கம் இருப்பதால் இது உரமாகவும் செயல்படுகிறது. பூச்சிக் கொல்லிகள் தயாரிப்பிலும் சோடியம் சயனேட்டு பயன்படுத்தப்படுகிறது. அமீன்கள் போன்ற கரிமச் சேர்மங்களுடன் சோடியம் சயனேட்டு வினைபுரிந்து பல பயனுள்ள யூரியா வழிப்பெறுதிகள் தயாரிக்க பயன்படுகிறது.

## மருத்துவப் பயன்கள்
சோடியம் சயனேட்டு சேர்மமானது சமச்சீரற்ற யூரியா வழித்தோன்றல்களை உற்பத்தி செய்வதில் ஒரு பயனுள்ள வினையாக்கியாக செயல்படுகிறது. , யூரியா வழிப்பெறுதிகள் பெரும்பாலும் அரைல் ஐசோசயனேட்டு இடைநிலைகளில் உயிரியல் செயல்பாடுகளைக் கொண்டுள்ளன . இத்தகைய இடைநிலைகள் மற்றும் சோடியம் சயனேட்டு ஆகியவை உடலில் புற்றுநோய்க்கான விளைவுகளை சமநிலைப்படுத்துவதற்கான ஒரு வழி முறையாக மருத்துவத்தில் பயன்படுத்தப்படுகின்றன . அரிவாள் வடிவச் செல் இரத்த சோகை உள்ளவர்களுக்கு இச்செயல்முறை பயன் உள்ளதாக உதவலாம் . மற்றும் மனிதர்களின் உடல் பருமனுக்கு உதவி செய்யும் மெலானின் நிறமிக்கான சில ஏற்பிகளை இச்செயல்முறை  தடுக்கிறது . பெரும்பாலான சந்தர்ப்பங்களில் சோடியம் சயனைடுடன் தயாரிக்கப்படும் வேதியியல் இடைநிலைகள் மருத்துவ ஆய்வுக்கு பயன்படுத்தப்படுகின்றன.  இருப்பினும், அரிவாள் செல் இரத்த சோகை மற்றும் புற்றுநோய்க்கு எதிரான ஆராய்ச்சி போன்ற நிகழ்வுகளில் சோடியம் சயனேட்டு மருத்துவ உலகின் கவனத்தை ஈர்க்கிறது. .
## மேற்கோள்கள்

பகுப்பு:சோடியம் சேர்மங்கள்
பகுப்பு:சயனேட்டுகள்
சனம் தேரி கசம் (2016)

**சனம் தேரி கசம்** (தமிழாக்கம்: அன்பே உன்மீது ஆணை) ஒரு காதற்கதை திரைப்படம். இதில், அர்ஷவர்தன் ராணே மற்றும் மாரா உசைன் நடித்துள்ளனர். இதனை ராதிகா ராவ் மற்றும் வினய் சப்ரு இணைந்து இயக்க, தீபக் முக்கட் உருவாக்கியுள்ளார். இத்திரைப்படம் எரிக் சேகலின் "லவ் ஸ்டோரி" எனும் நாவலின் புதுமாதிரி விளக்கமாகும். ஈரோஸ் நௌ பெயரின்கீழ், உலகம் முழுவதும் 5 பிப்ரவரி 2016 அன்று வெளியிடப்பட்டது.

"ஸரு/சரு" எனும் சரஸ்வதி பார்த்தசாரதி மிகவும் மரபுபின்பற்றும், இளம் நூலகர். இவரது "தொன் பழக்கங்கள்" மற்றும் "ஈர்க்கத்தக்கதா" காரணியங்களால் பல வரன்கள் தட்டிப்போகின்றன. இவளது தங்கை "காவேரி"யின் வருங்கால கணவர், தங்கையுடனான தனது திருமணம், ஒரு திங்களுள் நடைபெறவேண்டும் இல்லையேல் அவரவர் வழி சென்றுவிடலாம் என இறுதியாக கூறிவிடுகிறார், ஆனால், இவர்களுது தந்தை ஜெயராம் பார்த்தசாரதி, மூத்தவளுக்கு முன் இளையவளுக்கு திருமணம் நடைபெறக்கூடாது என்பதில் உறுதியுடன் இருக்கிறார். கோபமுற்ற காவேரி, தமக்கையை அவமதித்து பேசி, காதலருடன் உடன்வெளியேறிவிடுவதாக அசச்சுறுத்துகிறாள். துவண்ட சரு விட்டுக்கொடுத்து பேசி, விரைவில் தனக்கென ஒரு கணவனை அமைத்து கொள்வதாக விருது அளித்தாள்.

அன்றிரவு, சரு, அவள் இறந்தபின், அவள் உடலை ஒரு பெரிய அழகிய பூத்துக்குலுங்கும் மரத்தினடியில் அடக்குமாறு கேட்டுக்கொள்கிறாள். இந்தர், ஜெயராமை சந்தித்து, சருவுடனான அவனது திருமணத்தை தெரிவிக்கிறான். திருமண நாள் அன்று, சருவின் பெற்றோர் வருகின்றனர். திருமண பதிப்பில் கையொப்பமிடும் போது, சரு மயங்கிவிழ, அவளை மருத்துவமனையில் சேர்க்கின்றனர். சருவின் பெற்றோர் அவளுக்கிருக்கும், நோய் பற்றி அறிய வரும்போது, மனமுடைந்துபோகின்றனர். இதன்பின், இந்தரின் கையில் சாய்ந்தபடியே, சரு உயிர் துறக்கிறாள். இந்தரின் தந்தை ராஜிந்தர் லால் பரிகார், அங்கு வர, அவரிடம் இந்தர் தன காதலியையும் அவளது இறுதி விருப்பம்  குறித்து தெறித்து, தந்தையுடன் ஒன்றுசேர்கிறான்.

காலம் கழிந்த பின், இந்தர் மிகச்சிறந்த வழக்கறிஞராக உருவெடுக்கிறார். இந்தர், சருவின் கல்லறையின் மேல் இருக்கும் மரத்தின் முன் நின்று, அவளை பிரிந்து வாடுவதாக கூறி, தன் மெய்க்காதலை வெளிக்கொள்கிறான்.

## நடிகர்கள்

* அர்ஷவர்தன் ராணே - இந்தர் பரிஹார் 
* மாரா உசைன் - சரஸ்வதி பார்த்தசாரதி 
* மனிஷ் சௌத்ரி - ஜெயராம் பார்த்தசாரதி, 
* சுதீஷ் பெர்ரி - ராஜிந்தர்லால் பரிஹார்

## ஒலிப்பதிவு

## வருவாய்
இத்திரைப்படம் முதன்நாள் வெளியீட்டில் 1.25 கோடி ரூபாயை ஈட்டியது. மேலும் முதல் வார வருவாயாக 9 கோடி ரூபாயை ஈட்டியது.

## குறிப்புகள்

பகுப்பு:அமெரிக்க நாவல்களை அடிப்படையாகக் கொண்ட திரைப்படங்கள்
பகுப்பு:2016 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
தி வோல்

**The Wall** is a show which

aired on Star Vijay from October 12 2019 to March 7 2020. It is was telecasted every Saturday and Sunday night by 9pm.
  This is the first show in India to air inspired from the American TV series The Wall.

This show is been hosted by Ma Ka Pa Anand & Priyanka Deshpande The show offers a maximum of ₹ 250 crore to the winners.

## நிகழ்ச்சியின் விவரம்
இந்த நிகழ்ச்சியில் கேட்கும் கேள்விகளுக்கு சரியாக பதில் சொன்னால் மட்டும் பத்தாது. இந்த நிகழ்ச்சியில் வோல் ஒன்று இருக்கும்.  வோலில் மேலிருந்து கிழாக பல தடங்கல்களைத் தாண்டி பந்து ஒன்று விழும். அந்த பந்து எந்த தொகையில் விழுகிறதோ அந்த தொகை நமக்கு கிடைக்கும். மேலிருந்து விழுகிற பந்துகளில் மூன்று வண்ணங்கள் இருக்கும்.
* வெள்ளை பந்து - கேட்கிற கேள்விகளுக்கு சரியான பதிலை சொன்னால் விழும். 
* பச்சை பந்து - கூடுதலாக குறிப்பிட்ட தொகையில் விழுந்தால் அந்த தொகை நமக்கு கிடைக்கும். 
* சிவப்பு பந்து - சில பணத்தொகையை அது எடுத்துக்கொள்ளும்.

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
மீனாட்சி சுந்தரராஜன் பொறியியல் கல்லூரி

**மீனாட்சி சுந்தரராஜன் பொறியியல் கல்லூரி** (Meenakshi Sundararajan Engineering College) என்பது 2001ஆம் கல்வியாண்டில் தொடங்கப்பட்ட சுயநிதி பொறியியல் கல்லூரி ஆகும்.

## அறிமுகம்
இக்கல்லூரி சென்னை, அண்ணா பல்கலைக்கழகத்துடன் இணைவுப்பெற்ற தமிழ்நாடு அரசால் அங்கீகரிக்கப்பட்டது. இதனின் பிரதான வளாகம் சென்னை கிண்டி மற்றும் செயற்கைக்கோள் வளாகம் சென்னை குரோமேபேட்டில் உள்ளது. 

## இடம்
இக்கல்லூரி சென்னை கோடம்பாக்கம், ஆற்காடு சாலை, கோடம்பாக்கத்தில் அமைந்துள்ளது.

## படிப்புகள்
இக்கல்லூரியில் இளங்கலை கட்டிடக்கலை, கணினி அறிவியல் பொறியியல், மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தொழில்நுட்பம், தகவல் தொழில்நுட்பம், கட்டுமான பொறியியல் மற்றும் மேலாண்மை என பிரிவுகளில் பயிற்சி வழங்கப்பட்டு வருகின்றன.

## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.

## சான்றுகள்

பகுப்பு:சென்னை மாவட்ட பல்கலைக்கழகங்களும் கல்லூரிகளும்
பி. கேசவதேவ்

thumb|பி. கேசவதேவ்
**பி. கேசவப்பிள்ளை** (பிறப்பு: 20 ஜூலை 1904 - 1இறப்பு:  ஜூலை 1983), **பி. கேசவதேவ்**  (ஆங்கிலம்: P. Kesavadev) என்ற புனைப்பெயரால் நன்கு அறியப்படும் இவர் இந்தியாவின் கேரளாவின் நாவலாசிரியரும், சமூக சீர்திருத்தவாதியும் ஆவார். அவரது உரைகள், சுயசரிதை, புதினங்கள், நாடகங்கள், சிறுகதைகள் மற்றும் திரைப்படங்களுக்காக அவர் நினைவு கூறப்படுகிறார். ஓடில் நின்னு, நாடி, பிரண்டலயம், அயல்கர் (மத்திய அகாடமி விருது பெற்ற புதினம்), எதிரிப்பு (சுயசரிதை) மற்றும் ஓரு சுந்தரியூட் ஆத்மகதா போன்றவை அவரது 128 இலக்கியப் படைப்புகளில் சில. கேசவதேவ், தகழி சிவசங்கர பிள்ளை மற்றும் வைக்கம் முகம்மது பஷீர்  ஆகியோருடன் முற்போக்கான மலையாள இலக்கியத்தின் கோட்ட்பாட்டை ஆதரிப்பவர்களாக கருதப்படுகிறார்கள் .

## வாழ்க்கை மற்றும் தொழில்

கேசவதேவ், கேசவ பிள்ளை, ஜூலை 21, 1904 அன்று, பின்னர் பிரித்தானிய இராச்சியமான  வடக்கு பரவூருக்கு அருகிலுள்ள ஒரு சிறிய குக்கிராமமான கேடமங்கலத்தில், அப்பு பிள்ளை-கார்த்தாயணி அம்மா தம்பதியினருக்கு மகனாகப் பிறந்தார்.  உயர்நிலைப் பள்ளி நிலைகள் வரை மட்டுமே அவர் முறையான கல்வியைக் கொண்டிருந்தார். நிதிக் கட்டுப்பாடுகள் காரணமாக அதைக் கைவிட்டு, சேகரிப்பு முகவர், கல்வி ஆசிரியர் மற்றும் துணி வியாபாரி போன்ற பகுதிநேர வேலைகளை மேற்கொண்டார். இந்த சமயத்தில்தான், அவர் சகோதரன் அய்யப்பனின் எண்ணங்களால் ஈர்க்கப்பட்டு, மிஸ்ர போஜனம் என்ற அய்யப்பன் ஏற்பாடு செய்த பிரமாண்ட விருந்தில் பங்கேற்றார். அங்கு தாழ்த்தப்பட்ட மக்கள் உட்பட சுமார் 200 பேர் ஒன்றாக சாப்பிட்டனர். பின்னர், அவர் ஆர்யா சமாஜத்தில் சேர்ந்து, தனது சாதியைக் குறிக்கும் தனது கடைசி பெயரான  " பிள்ளை " யிலிருந்து விடுபட கேசவ தேவ் என்ற பெயரை ஏற்றுக்கொண்டார். பின்னர் அவர் இந்திய தேசிய காங்கிரசுடனும் இந்திய பொதுவுடமைக் கட்சியுடனும் தன்னை இணைத்துக் கொண்டார்.   அப்போதைய ஆசிரியரான ஏ. கே. பிள்ளை இங்கிலாந்துக்குச் சென்றபோது இடைக்கால ஆசிரியராக சுதேசபிமானி தொடங்கி பல வெளியீடுகளில் அவர் ஈடுபட்டார். மலையாள ராஜ்யம், பஜே பாரதம், பிரதிதினம் மற்றும் தோசிலாலி ஆகியவை அவர் சம்பந்தப்பட்ட மற்ற வெளியீடுகள் ஆகும். கடைசியாக அவர் ஒரு தீவிர பொதுவுடமைவாதியாக இருந்தபோது  பொதுவுடமை இயக்கத்திற்காக பிரச்சார இலக்கியங்களையும் எழுதினார். சாகித்ய பிரவர்தக சககாரண சங்கம் (சாகித்ய ப்ரவர்தகா கூட்டுறவு சங்கம்) மற்றும் கேரள சாகித்ய அகாதமி ஆகியவற்றின் தலைவராகப் பணியாற்றினார்.

கேசவதேவ் *எதிர்பு* என்ற தனது சுயசரிதையை 1959 இல் வெளியிட்டார். இது அவரது பொதுவுடமை கொள்கைகளை பிரதிபலித்தது. அவர் கேரள சாகித்ய அகாதமி பெல்லோஷிப்பைப் பெற்றவர். 1964 ஆம் ஆண்டில், சாகித்ய அகாதமி இவரது படைப்பான *அயல்கரை* நாவலுக்கான வருடாந்திர விருதுக்குத் தேர்ந்தெடுத்தது. சோவியத் நாட்டின் நேரு விருதையும் பெற்றவர்.

கேசவதேவின் முதல் திருமணம் கோமதி அம்மாவுடன் இருந்தது. ஆனால் திருமணம் நீண்ட காலம் நீடிக்கவில்லை. 1957 ஆம் ஆண்டில் அவர் அறுபதுகளில் இருந்தபோது அகில இந்திய வானொலியில் பணிபுரிந்தார். பின்னர், முப்பது வயது இளையவரான பிரபலமான நாவலாசிரியரான சீதாலட்சுமி என்பவரை இரண்டாவதாக மணந்தார். அவர்களின் மகன் ஜோதிதேவ் கேசவதேவ் ஒரு நீரிழிவு மருத்துவர் மற்றும் நீரிழிவு சிகிச்சையில் தொலை மருத்துவத்தின் முன்னோடி ஆவார்.

கேசவதேவ் 1983 சூலை 1அன்று தனது 78 வயதில் இறந்தார்.

## குறிப்புகள்

## வெளி இணைப்புகள்
* 
* 
* 
* 
* 

பகுப்பு:இந்திய சமுதாய மறுமலர்ச்சியாளர்கள்
பகுப்பு:எர்ணாகுளம் மாவட்ட மக்கள்
பகுப்பு:மலையாள எழுத்தாளர்கள்
பகுப்பு:1983 இறப்புகள்
பகுப்பு:1904 பிறப்புகள்
ருதுராஜ் கெயிக்வாட்

**ருதுராஜ் கெய்க்வாட்** (பிறப்பு 31 சனவரி 1997) இந்தியாவைச் சேர்ந்த ஒரு பன்னாட்டுத் துடுப்பாட்ட வீரர். 6 அக்டோபர் 2016 அன்று 2016–17 ரஞ்சி டிராபியில் மகாராஷ்டிரா அணிக்காக முதல் தரப் போட்டிகளில் அறிமுகமானார். பிப்ரவரி 2, 2017 அன்று 2016–17 இன்டர் ஸ்டேட் இருபது-20 போட்டியில் மகாராஷ்டிரா அணிக்காக இருபது20 போட்டிகளில் அறிமுகமானார். பிப்ரவரி 25, 2017 அன்று 2016–17 விஜய் ஹசாரே டிராபியில் மகாராஷ்டிரா அணிக்காக பட்டியல் அ போட்டிகளில் அறிமுகமானார்.

2018 டிசம்பரில், 2018 ஏ.சி.சி வளர்ந்து வரும் அணிகள் ஆசியா கோப்பைக்கான இந்திய அணியில் இடம் பெற்றார்.

இவர் டிசம்பர் 2018 இல், 2019 இந்தியன் பிரீமியர் லீக்கிற்கான வீரர்கள் ஏலத்தில் சென்னை சூப்பர் கிங்ஸ் அணியால் வாங்கப்பட்டார். ஜூன் 2019 இல், அவர் இந்திய ஏ அணியில் இலங்கைக்கு எதிராக 187 ஓட்டங்கள் எடுத்து ஆட்டமிழக்காமல் இருந்தார். ஆகஸ்ட் 2019 இல், அவர் 2019–20 துலீப் டிராபிக்கான இந்தியா ப்ளூ அணியின் அணியில் இடம் பெற்றார்.   அக்டோபர் 2019 இல், 2019–20 தியோதர் டிராபிக்கான இந்தியா பி அணியில் இடம் பெற்றார்.
தற்போது சென்னை சூப்பர் கிங்ஸ் அணியின் தலைவராக உள்ளார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
லுங்கி எங்கிடி

**லுங்கிசனி எங்கிடி** (*Lungisani Ngidi*, பிறப்பு: மார்ச் 29, 1996) என்பவர் தென்னாப்பிரிக்கத் துடுப்பாட்டக்காரர் ஆவார் இவர் பன்னாட்டுப் போட்டிகளில் தென்னாப்பிரிக்க நாட்டு துடுப்பாட்ட அணிக்காக விளையாடி வருகிறார். 2018 தென்னாப்பிரிக்க துடுப்பாட்ட ஆண்டு விருதுகளில், அவர் ஆண்டின் ஐந்து துடுப்பாட்டக்காரர்களில் ஒருவராகத் தேர்வு செய்யப்பட்டார்.

## பன்னாட்டுத் துடுப்பாட்டம்
ஜனவரி 2017 இல் அவர் இலங்கைக்கு எதிரான தொடருக்கான தென்னாப்பிரிக்காவின் பன்னாட்டு இருபது20 (இ20ப) அணியில் சேர்க்கப்பட்டார். 20 ஜனவரி 2017 அன்று இலங்கைக்கு எதிராக தனது முதல் இ20ப போட்டியில் விளையாடியதுடன் ஆட்ட நாயகன் விருதும் பெற்றார். இ20ப தொடரின் போது, இலங்கைக்கு எதிரான ஒருநாள் பன்னாட்டுப் (ஒநாப) போட்டிகளுக்கான தென்னாப்பிரிக்காவின் அணியில் எங்கிடி இடம் பெற்றார். இருப்பினும், காயம் காரணமாக அவர் ஒருநாள் தொடரில் இருந்து விலக்கப்பட்டார்.

2018 ஜனவரியில், இந்தியாவுக்கு எதிரான இரண்டாவது தேர்வுப் போட்டிக்கு முன்னதாக அவர் தென்னாப்பிரிக்காவின் தேர்வு அணியில் சேர்க்கப்பட்டார். 13 ஜனவரி 2018 அன்று இந்தியாவுக்கு எதிராக தனது முதல் தேர்வுப் போட்டியில் விளையாடினார். தென்னாப்பிரிக்கா 135 ஓட்டங்களால் வென்றது. இரண்டாவது ஆட்டப்பகுதியில்  6/39 உட்பட, போட்டியில் 7/87 என்ற புள்ளிவிவரங்களை அவர் பதிவு செய்தார். அதே மாதத்தின் பிற்பகுதியில், இந்தியாவுக்கு எதிரான தொடருக்கான தென்னாப்பிரிக்காவின ஒருநாள் பன்னாட்டு (ஒநாப) அணியில் அவர் இடம் பெற்றார். அவர் பிப்ரவரி 7, 2018 அன்று இந்தியாவுக்கு எதிராக தனது முதல் ஒருநாள் போட்டியில் விளையாடினார்.

இவர் ஜனவரி 2018 இல் நடந்த 2018 ஐபிஎல் ஏலத்தில் சென்னை சூப்பர் கிங்ஸ் அணியால்  ₹ 50 லட்சம் ($ 78,650) விலைக்கு வாங்கப்பட்டார்.

மார்ச் 2018 இல், 2018–19 பருவத்துக்கு முன்னதாக கிரிக்கெட் தென்னாப்பிரிக்கா எங்கிடிக்கு நாட்டு ஒப்பந்தத்தை வழங்கியது. ஏப்ரல் 2019 இல், 2019 கிரிக்கெட் உலகக் கோப்பைக்கான தென்னாப்பிரிக்காவின் அணியில் இடம்பெற்றார்.

## மேற்கோள்கள்

பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1996 பிறப்புகள்
நிக்கோலஸ் பூரன்

**நிக்கோலஸ் பூரன்** (*Nicholas Pooran*, பிறப்பு: 2 அக்டோபர் 1995) டிரினிடாடியத் துடுப்பாட்டக்காரர் ஆவார்.  இவர் பன்னாட்டுத் துடுப்பாட்டத்தில் மேற்கிந்திய தீவுகள் கிரிக்கெட் அணிக்காகவும், மேற்கிந்திய உள்ளூர்ப் போட்டிகளில் டிரினிடாட் மற்றும் டொபாகோவுக்காகவும் விளையாடுகிறார்.

## இ20 உரிமைக்குழுப் போட்டிகள்
பிப்ரவரி 2017 இல், மும்பை இந்தியன்ஸ் அணி 2017 இந்தியன் பிரீமியர் லீக்கிற்கு 30 லட்சத்திற்கு வாங்கியது.

## பன்னாட்டுப் போட்டிகள்
இவர் செப்டம்பர் 23, 2016 அன்று பாகிஸ்தானுக்கு எதிராக மேற்கிந்தியத் தீவுகளுக்காக தனது முதல் பன்னாட்டு இருபது20 (இ20ப) போட்டியில் விளையாடினார்.

இ20ப போட்டிகளில் இவரது முதல் அரைநூறு இந்தியாவில் இந்தியாவுக்கு எதிரான இ20ப தொடரில் இந்தியாவுக்கு எதிராக வந்தது. முதல் இன்னிங்சில் 25 பந்துகளில் ஆட்டமிழக்காமல் 53 ரன்கள் எடுத்தார்.

பிப்ரவரி 2019 இல், இங்கிலாந்துக்கு எதிரான தொடர்களுக்காக மேற்கிந்திய தீவுகளின் ஒருநாள் சர்வதேச (ஒருநாள்) போட்டியில் அவர் பெயர் பெற்றார். அவர் பிப்ரவரி 20, 2019 அன்று இங்கிலாந்துக்கு எதிராக மேற்கிந்திய தீவுகளுக்காக ஒருநாள் போட்டியில் அறிமுகமானார். ஏப்ரல் 2019 இல், 2019 கிரிக்கெட் உலகக் கோப்பைக்கான வெஸ்ட் இண்டீஸ் அணியில் இடம் பெற்றார். 1 ஜூலை 2019 அன்று, இலங்கைக்கு எதிரான போட்டியில், பூரன் ஒருநாள் போட்டிகளில் தனது முதல் சதத்தை அடித்தார். அவர் ஒன்பது போட்டிகளில் 367 ரன்களுடன் வெஸ்ட் இண்டீஸின் முன்னணி ரன் அடித்த வீரராக போட்டியை முடித்தார். உலகக் கோப்பையைத் தொடர்ந்து, சர்வதேச கிரிக்கெட் கவுன்சில் (ஐ.சி.சி) பூரனை அணியின் உயரும் நட்சத்திரமாக அறிவித்தது. ஜூலை 2019 இல், கிரிக்கெட் வெஸ்ட் இண்டீஸ் அவருக்கு 2019–20 சீசனுக்கு முன்னதாக முதல் முறையாக மத்திய ஒப்பந்தத்தை வழங்கியது.

நவம்பர் 2019 இல், ஆப்கானிஸ்தானுக்கு எதிரான மூன்றாவது ஒருநாள் போட்டியின் போது, பூரன் பந்து சேதத்தில் குற்றம் சாட்டப்பட்டார். பூரன் இந்த குற்றச்சாட்டை ஒப்புக்கொண்டார், மேலும் நான்கு டி 20 போட்டிகளுக்கு தடை விதிக்கப்பட்டது.

## மேற்கோள்கள்

## வெளி இணைப்புகள்
*

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:திரினிடாட் டொபாகோ விளையாட்டு வீரர்கள்
வெள்ளைத் தீவு, நியூசிலாந்து

**வெள்ளைத் தீவு** (*White Island*) அல்லது அதிகாரபூர்வமாக **வக்காரி/வெள்ளைத் தீவு** (*Whakaari/White Island*) என்பது நியூசிலாந்தின் வடக்குத் தீவின் கிழக்குக் கரையில் இருந்து 48 கி.மீ. தொலைவில் பிளெண்டி விரிகுடாவில் அமைந்துள்ள ஒரு செயல்நிலை படிகப்பாறை வகை சுழல்வடிவ எரிமலை ஆகும். இது நியூசிலாந்தின் செயல்முறை அதிகமுள்ள கூம்பு எரிமலைகளில் ஒன்றாகும். 150,000 ஆயிரம் ஆண்டுகளாக தொடர்ச்சியான எரிமலை நடவடிக்கைகளால் இது உருவாக்கப்பட்டுள்ளது. இதற்கு அண்மையில் உள்ள நகரங்கள் வக்காட்டேன், தவுரங்கா ஆகியனவாகும். 1769 ஆம் ஆண்டில் ஜேம்ஸ் குக்கினால் அவதானிக்கப்பட்டதில் இருந்து ஏறத்தாழ தொடர்ந்து எரிமலை வளிமத்தை இது வெளியிட்டு வருகிறது.

இத்தீவு 2 கி.மீ. விட்டத்துடன் ஏறத்தாழ வட்ட வடிவமானது. கடல் மட்டத்தில் இருந்து 321 மீட்டர் உயரத்திற்கு வளர்ந்துள்ளது. இது 325 எக்டேர் (800 ஏக்கர்) பரப்பளவைக் கொண்டுள்ளது. இத்தீவில் 1930கள் வரை கந்தக சுரங்கத் தொழில் நடந்து வந்துள்ளது. 1914 ஆம் ஆண்டில் 10 சுரங்கத் தொழிலாளர்கள் எரிமலை வாயின் ஒரு பகுதி வெடித்ததில் உயிரிழந்தனர். இப்போது தீவின் முக்கிய நடவடிக்கைகளாக வழிகாட்டிகளுடன் கூடிய சுற்றுப்பயணங்களும் அறிவியல் ஆய்வுகளுமே இடம்பெற்று வருகின்றன.

கடைசியாக 2019 திசம்பர் 9, 14:11 மணி அளவில் பெரும் எரிமலை வெடிப்பு நிகழ்ந்தது. இவ்வெடிப்பினால் குறைந்தது அறுவர் உயிரிழந்தனர், எட்டு பேர் காணாமல் போயுள்ளனர். எரிகாயங்களுடன் 34 பேர் மீட்கப்பட்டனர். எரிமலை வெடித்தபோது அத்தீவில் சுற்றுலாப் பயணிகளும் பணியாளர்களுமாக மொத்தம் 47 பேர் இருந்துள்ளனர்.

## மேற்கோள்கள்

## வெளி இணைப்புகள்

* 
* Volcanic Hazards at White Island 
* Volcano World: White Island 
* White Island crater volcano camera
* Whakaari Trust

பகுப்பு:செயல்நிலை எரிமலைகள்
பகுப்பு:நியூசிலாந்தின் தீவுகள்
பகுப்பு:எரிமலைத் தீவுகள்
தனலட்சுமி பொறியியல் கல்லூரி

**தனலட்சுமி பொறியியல் கல்லூரி** (*Dhanalakshmi College of Engineering*) என்பது 2000ஆம் கல்வியாண்டில் தமிழ்நாட்டில் தொடங்கப்பட்ட சுயநிதி பொறியியல் கல்லூரி ஆகும்.

## அறிமுகம்
தனலட்சுமி பொறியியல் கல்லூரி, சென்னை அண்ணா பல்கலைக்கழக இணைவு பெற்ற தமிழ்நாடு அரசால் அங்கீகரிக்கப்பட்ட பொறியியல் கல்லூரி ஆகும். இதன் பிரதான வளாகம் சென்னை கிண்டியிலும் துணை வளாகம் சென்னை குரோம்பேட்டையிலும் உள்ளது. தனலட்சுமி கல்வி அறக்கட்டளையின் ஒரு பகுதியான தனலட்சுமி பொறியியல் கல்லூரி 2001-2002ஆம் ஆண்டில் சென்னையில் தாம்பரம் அருகே அமைக்கப்பட்டது. புது தில்லியில் உள்ள அகில இந்திய தொழில்நுட்பக் கல்விக் குழு (ஏ.ஐ.சி.டி.இ) இந்த கல்லூரிக்கு ஒப்புதல் அளித்து, சென்னை அண்ணா பல்கலைக்கழகத்துடன் இணைக்கப்பட்டுள்ளது.

## அமைவிடம்
தனலட்சுமி பொறியியல் கல்லூரி காஞ்சீபுரம் மாவட்டத்தில் மணிமங்கலம் புதுச்சேரி சாலையில் அமைந்துள்ளது.

## படிப்புகள்
இக்கல்லூரியில் இளங்கலை கட்டிடக்கலை, கணினி அறிவியல் பொறியியல், மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல் என பயிற்சி வழங்கப்பட்டு வருகின்றன.

## சான்றுகள்

## வெளி இணைப்புகள்
*அண்ணா பல்கலைக்கழகம், கோயம்புத்தூர் அலுவலக இணையதளம் 

பகுப்பு:தமிழ்நாட்டுப் பொறியியல் கல்லூரிகள்
கற்பக விநாயகர் பொறியியல் மற்றும் தொழில்நுட்பக் கல்லூரி

கற்பக விநாயகர் பொறியியல் மற்றும் தொழில்நுட்பக் கல்லூரி 2001 கல்வியாண்டில் தொடங்கப்பட்டது.
## அறிமுகம்
இக்கல்லூரி சென்னை அண்ணா பல்கலைக்கழகத்துடன்   இணைக்கப்பட்டு தமிழ்நாடு அரசால் அங்கீகரிக்கப்பட்டது. இதனின் பிரதான வளாகம் சென்னை கிண்டி மற்றும் செயற்கைக்கோள் வளாகம் சென்னை குரோமேபேட்டில் உள்ளது.இப்பல்கலைக்கழகம் தேசிய நிறுவன தரவரிசை கட்டமைப்பால்  ஒட்டுமொத்தமாக இந்தியாவில் பத்தாவது நிறுவனமாகவும், பல்கலைக்கழகங்களில் நான்காவது இடத்திலும், பொறியியலில் எட்டாவது இடத்திலும் உள்ளது.
## இடம்
G.S.T. சாலை, சின்னா கோலம்பாக்கம், பலயானோ அல்லது இடுகை, மதுராந்த்கம் தாலுகா, காஞ்சிபுரம் மாவட்டத்தில் அமைந்துள்ளது
## படிப்புகள்
இக்கல்லூரியில் இளங்கலை கட்டிடக்கலை,கணினி அறிவியல் பொறியியல்
,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு
பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
*அண்ணா பல்கலைக்கழகம், கோயம்புத்தூர் அலுவலக இணையதளம் 

பகுப்பு:தமிழ்நாட்டுப் பொறியியல் கல்லூரிகள்
எதிர்ச்சுழல்

**எதிர்ச்சுழல்** (*Off spin*) என்பது துடுப்பாட்டத்தில் விரற்சுழல் வீச்சு வகைகளில் ஒன்றாகும். இந்த முறையைப் பயன்படுத்துபவர் *எதிர்ச்சுழலாளர்* (off spinner) அல்லது சுருக்கமாக *எதிராளர்* (offie) என்று அழைக்கப்படுகிறார். வலது-கை சுழல் வீச்சாளர்களான எதிர்ச்சுழலாளர்கள், தங்கள் விரல்களைப் பயன்படுத்தி பந்தைச் சுழற்றி வீசுகளத்தின் இடப்பக்கத்தில் இருந்து வலப்பக்கமாக எகிறிச் செல்லும் வகையில் வீசுவர். இவ்வாறு வீசப்பட்ட பந்து எகிறும்போது ஒரு வலது-கை மட்டையாளரின் எதிர்ப்பக்கத்தில் இருந்து நேர்ப்பக்கமாக திரும்பிச் செல்வதால் **எதிர்த்திருப்பம்** (off break) என்று அழைக்கப்படுகிறது. இது நேர்ச்சுழலுக்கு நேர்மாறான வீச்சு முறையாகும்.

இடது-கை வீச்சாளர்கள் இம்முறையைப் பின்பற்றி வீசுவது இடது-கை வழமையில்லாச் சுழல் என்று அறியப்படுகிறது.

## மேற்கோள்கள்

பகுப்பு:பந்துவீச்சு (துடுப்பாட்டம்)
பகுப்பு:துடுப்பாட்ட சொல்லியல்
நேர்ச்சுழல்

thumb|வீசுகளத்தின் மேலாக (over the wicket) வீசப்படும் நேர்ச்சுழல்

**நேர்ச்சுழல்** (*Leg spin*) என்பது துடுப்பாட்டத்தில் மணிக்கட்டுச் சுழல்வீச்சின் வகைகளில் ஒன்றாகும். இந்த முறையைப் பயன்படுத்துபவர் *நேர்ச்சுழலாளர்* (*leg spinner*) (சுருக்கமாக *நேராளர்* (*leggie*)) என்று அழைக்கப்படுகிறார். ஒரு நேராளர் தனது வலது கை மணிக்கட்டைப் பயன்படுத்தி பந்தை வீசுகளத்தின் வலப்பக்கத்தில் இருந்து இடப்பக்கமாக எகிறிச் செல்லும் வகையில் வீசுவார். இவ்வாறு வீசப்படும் பந்து எகிறும்போது ஒரு வலது-கை மட்டையாளரின் நேர்ப்பக்கத்தில் இருந்து எதிர்ப்பக்கமாக திரும்பிச் செல்வதால் **நேர்த்திருப்பம்** (leg break) என்று அழைக்கப்படுகிறது. இது எதிர்ச்சுழலுக்கு நேர்மாறான வீச்சாகும்.

இடது-கை பந்துவீச்சாளர்கள் இம்முறையைப் பின்பற்றி வீசுவது இடது-கை வழமைச் சுழல் என்று அறியப்படுகிறது.
thumb|வீசுகளத்தைச் சுற்றி (around the wicket) வீசப்படும் நேர்ச்சுழல்

## மேற்கோள்கள்

பகுப்பு:பந்துவீச்சு (துடுப்பாட்டம்)
களத்தடுப்பு (துடுப்பாட்டம்)

thumb | வலது | வலதுகை மட்டையாளருக்கன களத்தடுப்பு வரைபடம்**களத்தடுப்பு** என்பது துடுப்பாட்டத்தில் மட்டையாளர் அடித்த பந்தைத் தடுக்கும் செயலாகும். இதன்மூலம் ஒரு மட்டையாளர் எடுக்கும் ஓட்டங்களைக் குறைக்கவும் பிடிபடுதல் மற்றும் ஓட்ட இழப்பு ஆகிய முறைகளில் அவரை வீழ்த்தவும் எதிரணி வீரர்கள் முயற்சிப்பர். களத்தடுப்பு நிலைகளை எதிர்ப்பக்கம் (*off side*) மற்றும் நேர்ப்பக்கம் (*leg side*) என்று இரு பிரிவுகளாக வகைப்படுத்தலாம். களத்தடுப்பு குறித்து துடுப்பாட்ட விதி 28இல் வரையறுக்கப்பட்டுள்ளது.

## களத்தடுப்பு நிலைகளின் பெயர்களும் அமைவிடங்களும்
ஒரு அணியில் உள்ள 11 வீரர்களில் ஒருவர் இழப்புக் கவனிப்பாளராகவும் மற்றொருவர் பந்துவீச்சாளராகவும் இருப்பதால் களத்தடுப்பில் மொத்தம் 9 வீரர்கள் மட்டுமே ஈடுபட முடியும். ஒரு அணியின் வீரர்கள் எந்தெந்தக் களத்தடுப்பு நிலைகளில் நிற்க வேண்டும் என்பதை அதன் தலைவர் தீர்மானிப்பார். இதை பந்துவீசப்படும் நேரத்தைத் தவிர மற்ற எந்த நேரத்திலும் மாற்றியமைத்துக் கொள்ளலாம்.

வீசுகளத்தில் நிற்கும் மட்டையாடுபவருக்கு முன்னால் (நேராக) உள்ள களப்பகுதி *நேர்ப்பக்கம்* என்றும் பின்னால் (எதிராக) உள்ள களப்பகுதி எதிர்ப்பக்கம் என்றும் அழைக்கப்படுகின்றன.

## மேற்கோள்கள்

பகுப்பு:துடுப்பாட்ட சொல்லியல்
டெக்சுசிட்டி கலை அறிவியல் கல்லூரி

டெக்சுசிட்டி கலை அறிவியல் கல்லூரி பாரதியார் பல்கலைக்கழகத்தின் இணைவுக்கல்லூரிகளில் ஒன்று. இக்கல்லூரி தமிழ்நாடு, கோயம்புத்தூரிலுள்ள போத்தனூர் சாலையில் அமைந்துள்ளது.
## அறிமுகம்
இக்கல்லூரி 1998இல் தொடங்கப்பட்டது. இக்கல்லூரி டெக்சுசிட்டி மருத்துவ, கல்வி அறக்கட்டளையின் சார்பில் நிருவகிக்கப்படுகின்றது.
## பாடப்பிரிவுகள்
இக்கல்லூரியில் கணிப்பொறி அறிவியல், வணிகவியல், மேலாண்மையியல் ஆகிய துறைகளில் இளங்கலைப்பாடங்கள் வழங்கப்பட்டு வருகின்றன. .
## சான்றுகள்

பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
செந்தரமாக்கம்

**செந்தரமாக்கம்** *(Standardization)* அல்லது *standardisation*  தொழில்நுட்பச் செந்தரங்களை உருவாக்கி நடைமுறைப்படுத்தும் நிகழ்வாகும். இது நிறுமங்கள், பயனர்கள், ஆர்வக் குழுக்கள், செந்தர நிறுவனங்கள், அரசு அமைப்புகள் என பல தரப்பட்டாரின் பொதுக் கருத்திசைவைச் சார்ந்து உருவாகிறது. செந்தரமாக்கம் பொருத்தப்பாடு,  தரம், மீள்பயன்திறம், காப்புறுதி, இடைவினைத்திறம் ஆகியவற்றைப் பெரும மாக்குகிறது. இது வழக்கமாக நடக்கும் நிகழ்வுகள் தொடர்ந்து தானே அமையவைக்கிறது.  பொருளியல் உட்பட்ட சமூக அறிவியல் புலங்களில், செந்தரமாக்க எண்ணக்கரு ஒருங்கிணைப்புச் சிக்கலுக்கான தீர்வாக அமைகிறது இச்சூழலில் பங்குகொள்ளும் அனைத்துத் தரப்பினரும் தம் அனைவருக்கும் இசைவாக முடிவுகளையெடுத்து சம ஈட்டம் அல்லது இலாபம் அடிகின்றனர்,  இந்தக் கண்ணோட்டம் "தன்னியல்பான செந்தரமாக்க நிகழ்வுகளையும்" உள்ளடக்கும். இது இயல்பாகவே செந்தரங்களை உருவாக்குகிறது.

## வரலாறு
### மிக முந்திய எடுத்துகாட்டுகள்

சிந்துவெளி நாகரிகம் செந்தர எடைகளையும் அளவுகளையும் உருவாக்கிப் பயன்படுத்தியது. மையப்படுத்திய எடைகளும் அளவுகளும் சிந்துவெளி வணிகருக்கு வணிகத்தை எளிமையாக்கியுள்ளது. சிறிய எடைகள் ஆடம்பர நுண்பொருள்களை நிறுக்கவும் பெரிய எடைகள் உணவு போன்ற பேரளவு பொருட்களை நிறுக்கவும் பயன்பட்டுள்ளன. எடைகள் செந்தர அலகு எடையின் மடங்குகளில் வகைபடுத்தப்பட்டுள்ளன. கட்டுமானத் தொழில்நுட்பச் செந்தரங்கள் அளவைக் கருவிகளிலும் முறைகளிலும் பயன்பட்டுள்ளன.கட்டுமான அளவுகளும் கோண அளவுகளும் துல்லியமாகப் பயன்படுத்தப்பட்டுள்ளன.  உலோத்தல், சுர்கோட்ட்டா, காளிபங்கன், தோலவீரா அரப்பா, மொகஞ்சதோரா ஆகிய ந்கரங்களைத் திட்டமிட்டு அமைப்பதில் நீள அளவுகளுக்கான சீரான அலகுகள் பயன்பாட்டில் இருந்துள்ளன. சிந்துவெள் அளவுகளும் எடைகளும் பாரசீகத்துக்கும் நடுவண் ஆசியாவுக்கும் பரவியுள்ளன;  அங்கே அவை களத்துக்கு ஏற்ப மாற்றப்பட்டுள்ளன. சிகியோ இவாட்டா பின்வருமாறு சிந்துவெளி அகழாய்வில் எடுக்கப்பட்ட எடைகள் பற்றிக் கூறுகிறார்:

### 18 ஆம் நூற்றாண்டு முயற்சிகள்

தொழிற்புரட்சிக்குப் பின் தொழிலகத்திலும் வணிகத்திலும் செந்தரங்களை நடைமுறைப்படுத்த வேண்டிய தேவை ஏற்பட்டது. குறிப்பாக உயர்துல்லிய எந்திர உளிகளும் இடைமாற்றவல்ல எந்திரப்  பாகங்களும் இன்றியமையாதன ஆகின.

என்றி மவுத்சுலே 1990 இல் முதல் தொழிலக நடைமுறைக்கேற்ற திருகு வெட்டும் கடைசல் எந்திரத்தை உருவாக்கினார். இது முதன்முதலாக திருகு மரையளவுகள் செந்தரமாக உதவியது. எனவே, நடைமுறையில் இடைமாற்றவல்ல பாகங்கள் உருவாக வழிவகுத்தது (இந்த எண்ணக்கரு முன்னமே மரைகளுக்கும் மரையாணிகளுக்கும் உருவாகத் தொடங்கி இருந்தது.

இதற்கு முன்பு திருகுப் புரிகள் செதுக்கியும் அராவியும் செய்யப்பட்டன ( இப்பணி திறமை மிகுந்த பணியாளர்களின் கைகளால் செய்யப்பட்டது). அப்போது மரைகளே இல்லை அல்லது அருகியே இருந்துள்ளன; பொன்மத் திருகுகள் செய்யப்பட்டால் அவை மரவேலைகளிலேயே பயன்பட்டன. பொன்ம மரையாணிகள் மரச்சட்டத்தில் ஊடுருவி அடுத்தப் பக்கத்தில் அமைந்த இணைப்பிகள் அல்லது கோர்ப்பிகள் மரையில்லாத முறிகளிலேயே இணைக்கப்பட்டன ( இது தட்டியோ அல்லது அடைவலயம் செருகியோ மேற்கொள்ளப்படும்). மவுத்சுலே திருகுப் புரிகளைச் செந்தரப்படுத்தினார். மேலும், அவர் தன் பணிப்பட்டறையில் அச்செந்தரங்களின்படி பொருந்தும் மரைகளையும் மறையாணிகளையும் செய்ய ஏற்ற உளிகளையும் அச்சுகளையும் உருவாக்கினார். எனவே குறிப்பிட்ட அளவு மரையாணி அதற்குரிய அதே அலவுள்ள மரையில் கச்சிதமாகப் பொருந்தியது.  இது பணிப்பட்டறைத் தொழில்நுட்பத்தில் ஏற்பட்ட மாபெரும் முன்னேற்றமாக விளங்கியது.

### தேசியச் செந்தரம்

## மேலும் படிக்க

*
*
*
*

## மேற்கோள்கள்

## வெளி இணைப்புகள்

* 
* 
* 
* 
* 
* 

பகுப்பு:செந்தரங்கள்
ஸ்ரீ சாய் ராம் தொழில்நுட்ப நிறுவனம்

ஸ்ரீ சாய் ராம் தொழில்நுட்ப நிறுவனம் சென்னை, 2008 ஆம் ஆண்டில்  சப்தகிரி கல்வி அறக்கட்டளையின் நிறுவனர் தலைவர் லியோ முத்து அவர்களால் தொடங்கப்பட்டது.
## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.

தொழில்நுட்ப கல்விக்கான அகில இந்திய கவுன்சில்( AICTE) சர்வதேச தரநிர்ணய அமைப்பு (ISO)  யிருந்தும் இக்கல்லூரி அங்கீகாரம் பெற்றது.
## இடம்
சாய் லியோ நகர், தர்காஸ்ட் போஸ்ட், மேற்கு தம்பரம், காஞ்சிபுரம், சென்னை மாவட்டத்தில் அமைந்துள்ளது
## படிப்புகள்
இக்கல்லூரியில் இளங்கலை கட்டிடக்கலை,கணினி அறிவியல் பொறியியல்
,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு
பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
* அண்ணா பல்கலைக்கழகம், 

பகுப்பு:தமிழ்நாட்டுப் பொறியியல் கல்லூரிகள்
விந்தா கரந்திகர்

**கோவிந்த் விநாயக் கரந்திகர்** (ஆங்கிலம்: Govind Vinayak Karandikar ) (பிறப்பு: 23 ஆகஸ்ட் 1918  &nbsp; - இறப்பு: 14 மார்ச் 2010), **விந்தா** என நன்கு அறியப்பட்ட இவர் நன்கு அறியப்பட்ட மராத்தி கவிஞரும், எழுத்தாளரும், இலக்கிய விமர்சகரும் மற்றும் மொழி பெயர்ப்பாளருமாவார். 

## ஆரம்பகால வாழ்க்கை

கரந்திகர் 1918 ஆகஸ்ட் 23 அன்று மகாராட்டிராவின் தேவ்காட் தாலுகாவின் சிந்துதுர்க் மாவட்டத்தில் உள்ள தலவாலி என்ற கிராமத்தில் பிறந்தார். 

## படைப்புகள்

கரந்திகரின் கவிதைப் படைப்புகளில் *எசுவேதகங்கா* (வியர்வை ஆறு) (1949), *மிருத்கந்தா* (1954), துருபத் (1959), *ஜடக்* (1968), மற்றும் *விருபிகா* (1980) ஆகியவை அடங்கும்.   தனது தேர்ந்தெடுக்கப்பட்ட கவிதைகள், *சன்கிதா* (1975) மற்றும் *அதிமையா* (1990) இரண்டும் தொகை நூல்களாக வெளியிடப்பட்டன. குழந்தைகளுக்கான அவரது கவிதைப் படைப்புகளில் *இரானிசா பேக்* (1961), *சசையாச்சே கான்* (1963), மற்றும் *பரி கா பரி* (1965) ஆகியவை அடங்கும். கரந்கரின் மராத்தி கவிதைகளில் சோதனை என்பது  ஒரு அம்சமாக  உள்ளது. அவர் தனது சொந்த கவிதைகளையும் ஆங்கிலத்தில் மொழிபெயர்த்தார், அவை விநதா கவிதைகள் (1975) என வெளியிடப்பட்டன. ஞானேஸ்வரி, மற்றும் அம்ருதானுபா என்ற பழைய மராத்தி இலக்கியங்களை நவீனப்படுத்தினார். 

ஒரு முக்கிய மராத்தி கவிஞராக இருந்ததைத் தவிர, கரந்திகர் மராத்தி இலக்கியத்திற்கு ஒரு கட்டுரையாளராகவும், விமர்சகராகவும் மற்றும் மொழிபெயர்ப்பாளராகவும் பங்களித்துள்ளார். அரிஸ்டாட்டில் கவிதைகள் மற்றும் ஷேக்ஸ்பியரின் கிங் லியர் ஆகியவற்றை மராத்தியில் மொழிபெயர்த்தார். *கரந்திகரின்* சிறு கட்டுரைகளின் தொகுப்புகளில் *எசுபர்சாச்சி பால்வி* (1958) மற்றும் *ஆகாசா ஆர்த்* (1965) ஆகியவை அடங்கும். *பரம்பரா அனி நவதா* (1967), அவரது பகுப்பாய்வு மதிப்புரைகளின் தொகுப்பாகும்.  

கவிஞர்களான வசந்த் பாபட், விந்தா கரந்திகர் மற்றும் மங்கேசு பத்கோங்கர் ஆகிய மூவரும் மகாராட்டிராவின் பல்வேறு நகரங்களில் தங்கள் கவிதைகளை பல ஆண்டுகளாக பொதுமேடைகளில் வழங்கினர். வசந்த் பாபட் மற்றும் பத்கோங்கருடன் இணைந்து, கரந்திகர் 1960 கள் மற்றும் 1970 களில் மகாராட்டிரா முழுவதும் கவிதைகளை பரப்பினார்.  அல்கொன்கின் சுற்று அட்டவணைக்குப் பின் தளர்வாக வடிவமைக்கப்பட்ட "முர்கி கிளப்" என்ற மராத்தி இலக்கியக் குழுவில் உறுப்பினராகவும் இருந்தார். கரந்திகரைத் தவிர, வசந்த் பாபட், மங்கேசு பத்கோன்கர், கங்காதர் கட்கில், சதானந்த் ரீஜ் மற்றும் ஸ்ரீ பு பகவத் ஆகியோர் இதில் அடங்குவர். அவர்கள் பல ஆண்டுகளாக ஒவ்வொரு மாதமும்  சந்தித்து ஒருவருக்கொருவர் கலந்துரையாடலிலும், இலக்கிய நகைச்சுவைகளிலும் ஈடுபட்டனர். 

## விருதுகள்

2006 ஆம் ஆண்டில் 39 வது ஞானபீட விருது அவருக்கு வழங்கப்பட்டது. இது இந்தியாவின் மிக உயர்ந்த இலக்கிய விருதாகும்.  விஷ்ணு சகரம் காண்டேகர் (1974) மற்றும் விஷ்ண வாமன் சிர்வாத்கர் ( குசுமாகரசு ) (1987) ஆகியோருக்குப் பிறகு  ஞானபீட விருதை வென்ற மூன்றாவது மராத்தி எழுத்தாளர் கிரந்திகர் ஆவார். அவரது இலக்கியப் பணிகளுக்காக கேசவாசுத் பரிசு, சோவியத்நாட்டின் நேரு இலக்கிய விருது, கபீர் சம்மன், மற்றும் 1996 இல் சாகித்ய அகாதமி பெல்லோஷிப் உள்ளிட்ட  பல் வேறு சில விருதுகளையும் பெற்றார்.  

## இறப்பு

விந்தா கரந்திகர் 2010 மார்ச்14 அன்று தனது 91 வயதில் மும்பையில் இறந்தார்.  

## மேற்கோள்கள்

## மேலும் படிக்க
*  This volume includes several translations to English of Karandikar's nonsense verse.

## வெளி இணைப்புகள்
*
*
*
*
*

பகுப்பு:1918 பிறப்புகள்
பகுப்பு:2010 இறப்புகள்
பகுப்பு:சிந்துதுர்க் மாவட்ட நபர்கள்
பகுப்பு:ஞானபீட விருது பெற்றோர்
பகுப்பு:மராத்தி கவிஞர்கள்
பகுப்பு:மராத்தி எழுத்தாளர்கள்
எகிப்தின் முதல் வம்சம்

**எகிப்தின் முதல் வம்சம்** (**First Dynasty of Egypt** அல்லது **Dynasty I**) பண்டைய எகிப்தை கிமு 3100 முதல் கிமு 2900 முடிய 200 ஆண்டுகள் ஆண்டது. இம்முதல் வம்ச மன்னர் நார்மெர் ஆட்சியில் மேல் எகிப்தின் நிலப்பரப்புகளையும், கீழ் எகிப்தின் நிலப்பரப்புகளையும் ஒன்றிணைத்து பண்டைய எகிப்து இராச்சியம் நிறுவப்பட்டது.  இவ்வம்சத்தினர் ஆட்சியின் போது பாபிரஸ் எனும் காகிதம் கண்டுபிடிக்கப்பட்டது. 

முதல் வம்ச மன்னர்களின் ஆட்சியில் பண்டைய எகிப்தின் தலைநகராக தினீஸ் நகரம் விளங்கியது.  2013-இல் மேற்கொள்ளப்பட்ட கதிரியக்ககரிமக் காலக்கணிப்பின் படி, எகிப்தின் முதல் வம்சத்தின் இரண்டாம் பார்வோன் ஹோர்-அகா-வின் ஆட்சிக் காலம் (கிமு 3218–3035) முதல் துவங்குவதாக கணிக்கப்பட்டுள்ளது.

## எகிப்தின் முதல் வம்ச ஆட்சியாளர்கள்
பண்டைய எகிப்தின் வரலாற்றின் படி, எகிப்தின் முதல் வம்சத்தின் ஆட்சியாளர்கள் கீழ் வருமாறு: 

எகிப்தின் முதல் வம்சத்தின் பார்வோன்கள் குறித்த செய்திகள் சில தொல்லியல் நினைவுச் சின்னங்கள் மற்றும் தொல்பொருட்கள் மூலமே அறிய முடிகிறது. அகழாய்வில் கண்டெடுக்கப்பட்ட பலெர்மோ கல்லின்  குறிப்புகள் மூலமே எகிப்தின் முதல் வம்சத்தின் நான்கு ஆட்சியாளர்களின் வரலாற்றுக் குறிப்புகள் மட்டுமே அறியமுடிகிறது. 

## படக்காட்சிகள்


File:Calcite dish. From Royal Tomb "U" , Semerkhet, at Abydos, Egypt. 1st Dynasty. The Petrie Museum of Egyptian Archaeology, London.jpg|சுண்ணாம்புக் கல் தட்டு, பார்வோன் கல்லறை, செமெர்கேத் 

File:Necklaces with different types of beads. Carnelian, coral, and garnet. 1st Dynasty, c. 3000 BCE. From the Tomb of Mena, Naqada or Abydos Cemetery B, Egypt. The Petrie Museum of Egyptian Archaeology, London.jpg|பல்வேறு வண்ண மணிகளுடன் கூடிய கழத்தணி

File:Pottery jar with integral strainer. 1st Dynasty, Early Dynastic Period. From Egypt. The Petrie Museum of Egyptian Archaeology, London.jpg|மட்பாண்ட குடுவை


## மனித பலி
முதல் வம்சத்தின் பார்வோன்கள் இறப்பின் ஈமச்சடங்கின் போது நரபலி இடுவது வழக்கமாக இருந்தது.
  இறந்த மன்னர்களின் சவத்தை பெரும் கல்லறை கட்டி அடக்கம் செய்யும் போது, கழுதை போன்ற சில விலங்கினங்களையும் பலி கொடுத்தனர்.  

மறு உலக வாழ்க்கையின் பொருட்டு பார்வோன் டிஜெர் கல்லறையில் 338 மனிதர்கள் மற்றும் விலங்குகள் பலி கொடுத்திருப்பது தொல்லியல் ஆய்வுகள் வெளிப்பட்டுள்ளது.  என்ன காரணத்தினாலோ இம்முதல் வம்ச மன்னர்களின் காலத்திற்குப் பின்னர் பார்வோன்களின் கல்லறையில் நரபலி மற்றும் விலங்களை பலி கொடுப்பதை நிறுத்தப்பட்டது.  

## இதனையும் காண்க
* நார்மெர் கற்பலகை
* பாபிரஸ் (காகிதம்)
* பண்டைய எகிப்திய அரசமரபுகள்
* எகிப்தின்  வரலாறு
* எகிப்திய பார்வோன்கள்
### மேற்கோள்கள்

### ஆதார நூற்பட்டியல்
*.
*

பகுப்பு:பண்டைய எகிப்திய அரசமரபுகள்
பகுப்பு:எகிப்தின் வரலாறு
பகுப்பு:எகிப்தின் முதல் வம்சம்
போகன்வில் தன்னாட்சிப் பகுதி

**போகன்வில்** (*Bougainville* தோக் பிசின்: *Bogenvil*), அதிகாரபூர்வமாக **போகன்வில் தன்னாட்சிப் பகுதி** (*Autonomous Region of Bougainville*) என்பது பப்புவா நியூ கினியின் ஒரு தன்னாட்சிப் பகுதி ஆகும். இப்பகுதியின் பெரிய தீவு போகன்வில் தீவு ஆகும். இத்தீவை விட, புக்கா தீவு மற்றும் வேறு பல தீவுகளும், தீவுத்திடல்களும் இப்பகுதியில் உள்ளன. புக்கா இதன் தற்காலிகத் தலைநகராகும். ஆனாலும், அராவா நகரத்தை எதிராலத் தலைநகராக மாற்ற முடிவு செய்யப்பட்டுள்ளது.

2011 இல், இப்பகுதியின் மக்கள்தொகை அண்ணளவாக 250,000 ஆக இருந்தது. தோக் பிசின் என்ற கலப்பு மொழி இணைப்பு மொழியாக அதிகம் பேசப்படுகிறது. அத்துடன், பல ஆத்திரனேசிய, கிழக்கு-ஆத்திரனேசிய மொழிகளும் பேசப்படுகின்றன. இப்பகுதியில் உள்ள பல பொலினேசிய பிராந்தியங்களில் பொலினேசிய மொழிகளும் பேசப்படுகின்றன. போகன்வில் தீவு. புக்கா தீவு ஆகியன புவியியல் ரீதியாக கொலமன் தீவுக்கூட்டத்தைச் சேர்ந்தவையாகும். ஆனாலும், இவை சொலமன் தீவுகள் என்ற தனிநாட்டில் இருந்து அரசியல்ரீதியாகப் பிரிக்கப்பட்டுள்ளன. வரலாற்றுரீதியாக, இப்பகுதி **வடக்கு சொலமன்கள்** என அழைக்கப்படுகின்றது.

போகன்வில் பகுதியில் மனிதர்கள் குறைந்தது 29,000 ஆண்டுகளாக வசித்து வருகின்றனர். குடியேற்றக் காலத்தில் இப்பகுதி செருமனியர்கள், ஆத்திரேலியர்கள், சப்பானியர்கள், மற்றும் அமெரிக்கர்களால் பல்வேறு காலகட்டங்களில் கைப்பற்றப்பட்டு நிர்வகிக்கப்பட்டது. போகன்வில் என்ற பெயர் 1768 ஆம் ஆண்டில் இப்பகுதிக்கு வந்த பிரெஞ்சு கடற்படைத் தளபதி லூயி ஆன்டன் டி போகன்வில் என்பவரின் பெயரால் இப்பகுதி போகன்வில் என அழைக்கப்படுகிறது.

போகன்வில்லுக்கான பிரிவினைக் கோரிக்கை 1960களில் இருந்து முன்னெடுக்கப்பட்டு வந்துள்ளது. 1975 இல் பப்புவா நியூ கினி ஆத்திரேலியாவிடம் இருந்து விடுதலை அடைவதற்கு சிறிது காலத்திற்கு முன்னர் வடக்கு சொலமன்கள் குடியரசு என்ற பெயரில் இப்பகுதிக்கு விடுதலை அறிவிக்கப்பட்டது. ஆனாலும் அடுத்த ஆண்டில் இது பப்புவா நியூ கினியுடன் இணைக்கப்பட்டது. போகன்வில் உள்நாட்டுப் போரில் (1988–1998) 20,000 பேர் வரையில் இறந்துள்ளனர். அதன் பின்னர், போகன்வில் தன்னாட்சிப் பகுதி அமைக்கப்பட்டது.

2019 நவம்பர்-திசம்பரில், இங்கு முழுமையான விடுதலைக்கான பொது வாக்கெடுப்பு நடத்தப்பட்டது. இவ்வாக்கெடுப்பில், 98.31% மக்கள் விடுதலைக்கு ஆதரவாக வாக்களித்தனர். 

## மேற்கோள்கள்

## வெளி இணைப்புகள்

* Autonomous Bougainville Government
*Full text of the Peace Agreement for Bougainville
* Constitution of Bougainville
* UN Map #4089 — ஐக்கிய நாடுகள் அவை map of the vicinity of Bougainville Island, PDF format
* ''The Coconut Revolution'', a documentary film about the Bougainville Revolutionary Army.
*ABC Foreign Correspondent- World in Focus – Lead Story (1997) Exclusive interview with Francis Ona. Interviewed by Wayne Coles-Janess.


பகுப்பு:பப்புவா நியூ கினியின் மாகாணங்கள்
ஆல்பா பொறியியல் கல்லூரி

ஆல்பா பொறியியல் கல்லூரி 2011 ஆம் ஆண்டில்  தொடங்கப்பட்டது.
## அறிமுகம்
இக்கல்லூரி சென்னை அண்ணா பல்கலைக்கழகத்துடன்  இணைக்கப்பட்டு தமிழ்நாடு அரசால் அங்கீகரிக்கப்பட்டது.

ஆல்ஃபா இன்ஜினியரிங் கல்லூரி 2006 ஆம் ஆண்டில் பூனமல்லியின் 60 ஏக்கர் பரப்பளவில் நிறுவப்பட்டது. தொழில்நுட்ப கல்விக்கான அகில இந்திய கவுன்சில்( AICTE)  யிருந்தும் இக்கல்லூரி அங்கீகாரம் பெற்றது. ஆல்பா குழுமங்களின் தலைவரான டாக்டர்.எம்.எஸ். கிரேஸ் ஜார்ஜ் மற்றும் ஆல்பா குழுமத்தின் துணைத் தலைவரான திருமதி.சுஜா ஜார்ஜ், அவருடன் இரண்டு தலைமுறை கல்வித் திறனைக் கொண்ட ஒரு பாரம்பரியத்தை முன்னோக்கி கொண்டு செல்கின்றனர். 
ஜெர்மனியின் சர்வதேச அளவில் புகழ்பெற்ற TUV Suddeutschl and, கல்விக் கல்விக்கான கல்லூரிக்கு சர்வதேச தரநிர்ணய அமைப்பு (ISO)  ISO 9001: 2008 சான்றிதழை வழங்கியது.
## இடம்
34, உதயவர் கோவில் தெரு, திருமசிசாய், திருவள்ளூர், சென்னை மாவட்டத்தில் அமைந்துள்ளது
## படிப்புகள்
இக்கல்லூரியில் உயிர் மருத்துவ பொறியியல், கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம், முதன்மை வணிகம் நிர்வாகம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
* அண்ணா பல்கலைக்கழகம், 

பகுப்பு:தமிழ்நாட்டுப் பொறியியல் கல்லூரிகள்
மாந்த நம்பகத்தன்மை

**மாந்த நம்பகத்தன்மை** *(Human reliability)* (அல்லது **மாந்தச் செயல்திறம்** *(human performance)* (அல்லது **HU**)  மாந்தக் காரணிகளயும் பணியியலையும் ஆயும் அறிவியல் புலமாகும். இது பொருளாக்கம், மருத்துவம், அணுக்கரு மின்னாக்கம் ஆகிய புலங்களில் மாந்தர்களின் நம்பகத்தன்மையோடு தொடர்புறவு உள்ளது.  மாந்தச் செயல்திறம் முதிர்வு, மனநிலை, உடல்நலம், உணர்ச்சிகள், வழக்கமாக சில தவறிழைக்கும் தன்மை, நோக்குநிலை, பிழைகள், அறிதலின் பக்கச் சாய்வுநிலை போன்ற பல காரணிகளால் தாக்கம் உறுகிறது.

## அடிக்குறிப்புகள்

## மேற்கோள்கள்
*
*https://www.nrc.gov/reading-rm/doc-collections/nuregs/contract/cr6883/
*
*
*
*
*
*
*
*
*
*
*
*
*
*https://web.archive.org/web/20061214043156/http://www.nifc.gov/safety_study/accident_invest/humanfactors_class%26anly.pdf
*
*
*
* http://www.osti.gov/energycitations/product.biblio.jsp?osti_id=10162198
*
*Federal Aviation Administration. 2009 electronic code of regulations. Retrieved September 25, 2009, from   http://www.airweb.faa.gov/Regulatory_and_Guidance_Library

## மேலும் படிக்க
*
*
*
*
*
*
* https://www.nrc.gov/reading-rm/doc-collections/nuregs/staff/sr1842/
*
*
*
* http://www.laas.fr/IFIPWG/Workshops&Meetings/46/05-Harrison.pdf
*
*
*
*
*
*
*
*
*
*
*
*
*
*
*
*CCPS, Guidelines for Preventing Human Error. This book explains about qualitative and quantitative methodology for predicting human error. Qualitative methodology called SPEAR: Systems for Predicting Human Error and Recovery, and quantitative methodology also includes THERP, etc.

## வெளி இணைப்புகள்

### செந்தரங்களும் வழிகாட்டும் ஆவணங்களும்
*IEEE Standard 1082 (1997):  IEEE Guide for Incorporating Human Action Reliability Analysis for Nuclear Power Generating Stations
*DOE Standard DOE-HDBK-1028-2009 : Human Performance Improvement Handbook

### கருவிகள்

*EPRI HRA Calculator
*Eurocontrol Human Error Tools
*RiskSpectrum HRA software 
*Simplified Human Error Analysis Code

### ஆய்வகங்கள்
*Erik Hollnagel at the Crisis and Risk Research Centre  at MINES ParisTech
*Human Reliability Analysis  at the US Sandia National Laboratories
*Center for Human Reliability Studies at the US Oak Ridge National Laboratory
* Flight Cognition Laboratory at NASA Ames Research Center
*David Woods  at the Cognitive Systems Engineering Laboratory at The Ohio State University
*Sidney Dekker's Leonardo da Vinci Laboratory for Complexity and Systems Thinking, Lund University, Sweden

### ஊடகப் பரப்புரை
* “How to Avoid Human Error in IT“ 
* “Human Reliability. We break down just like machines“ Industrial Engineer - November 2004, 36(11): 66

### வலையமைப்பு
* High Reliability Management group at LinkedIn.com

பகுப்பு:மாந்த நம்பகத்தன்மை